b"\n_START_ARTICLE_\nKurunta\n_START_PARAGRAPH_\nKurunta \xe2\x80\x93 hetit\xc5\xb3 laukini\xc5\xb3 gyv\xc5\xabn\xc5\xb3 ir med\xc5\xbeiokl\xc4\x97s dievas. Pana\xc5\xa1ias funkcijas tur\xc4\x97jo ir dievas Inaras. Kuruntos atributas buvo elnias. _NEWLINE_Kurunta buvo tap\xc4\x99s diev\xc5\xb3 karaliumi po to, kai Te\xc5\xa1ub\xc4\x85 nuvert\xc4\x97 i\xc5\xa1 dangaus. Dievas mai\xc5\xa1tininkas ver\xc4\x8dia \xc5\xbemones veikti prie\xc5\xa1 dievus ir pats nepaiso galing\xc5\xb3 diev\xc5\xb3. Dievai ir toliau nori gauti aukas, tad A'asas (A'as) ir Kumarbis susivienija prie\xc5\xa1 Kurunt\xc4\x85. Padedami Nara-Napsaros (A'aso brolis i\xc5\xa1 po\xc5\xbeeminio pasaulio) jie priver\xc4\x8dia visus gyv\xc5\xabnus ir kaln\xc5\xb3 diev\xc4\x85 Nasalm\xc4\x85 veikti prie\xc5\xa1 Kurunt\xc4\x85. _NEWLINE_Po to Kurunta buvo \xc4\xafveiktas Tarhuno ir Ninurtos, tad pripa\xc5\xbeino Tarhuno vir\xc5\xa1enyb\xc4\x99. _NEWLINE_Po Telipino gr\xc4\xaf\xc5\xbeimo Kurunta dalyvavo diev\xc5\xb3 sueigoje. _NEWLINE_Jis taip pat buvo Karkemi\xc5\xa1o miesto glob\xc4\x97jas."